钦定古今图书集成/理学汇编/文学典/第129卷 > 《送萧颖士赴东府得路字》〈刘太真撰序〉贾邕
## 钦定古今图书集成/理学汇编/文学典/第129卷 > 《送萧颖士赴东府得路字》〈刘太真撰序〉贾邕

萧夫子赴东府，门人送者十二人，刘太真为之序云：“先师微言既绝者千有馀载，至夫子而后，洵美无度，得夫天和。顷东倭之人，逾海来宾，举其国俗，愿师于夫子，弗敢。私请表闻于天子，夫子辞以疾而不之从也。退然贫居，述作万卷，去其浮辞，存乎正言。昔《左氏》失于烦，《穀梁》失于短，《公羊》失于俗，而夫子为其折衷。” 王公交辟，拒而不应。从官三年，始参谋于洛京。家兄与先鸣者六七人，奉壶开筵，执弟子之礼于道左。太真以文求进，以无闻见，举而不吝，为夫子羞。春云轻阴，草色新碧，皎皎匹马，出于青门，吾徒喟然瞻望，不及赋诗，仰饯者自相里。

造《贾邕》以下凡十二人，皆及门之选也。

子欲适《东周》，门人盈岐路。高标信难仰，薄官非始务。
绵邈千里途，徘徊四郊暮。征车日云远，抚己惭深顾。